**ADAPTAČNÝ PROGRAM V MŠ**

 Pre pokojný prechod dieťaťa z rodinného prostredia a plynulé zaradenie do materskej školy je potrebné:

 1. Prijať dieťa s úsmevom, radosťou a plnou pozornosťou učiteľky.

2. Vytvoriť pokojnú atmosféru MŠ a jej zamestnancov.

3. Pedagogickým majstrovstvom a individuálnym prístupom učiteľky poskytnúť radosť a uspokojenie vstupom a pobytom v MŠ a získať si dôveru.

4. V rozhovoroch s rodičmi získať informácie o individuálnych osobitostiach dieťaťa, jeho zdravotnom stave, čase a priebehu spánku.

 **Prvá časť adaptácie – prvé dni**

1-2 h denne/ v prípadoch ak dieťa neustále plače, odmieta pobyt v MŠ aj dlhšie/,dieťa sa oboznámi s prostredím zariadenia a zamestnancami.

**Druhá časť adaptácie**

Dieťa pri príchode je potrebné odpútať od rodiča, odlúčiť na minimálny čas. Dieťa sa oboznamuje s kolektívom detí, s denným poriadkom, kultúrno-hygienickými návykmi, pobytom vonku. Získava návyky kolektívneho spávania sa, učí sa sebaobsluhy v prostredí MŠ. V tomto období je potrebné rešpektovať dieťa, jeho potreby a túžby a vedieť ho plne uspokojiť. Pri ľahšom adaptačnom programe sa veľmi pozitívne osvedčuje, ak si dieťa z domu prináša jeho najmilšiu hračku, ktorú učiteľka rešpektuje.

**Tretia časť adaptácie**

Dieťa zostáva počas celého dňa v MŠ, aj počas popoludňajšieho odpočinku. V tomto prípade, rodič hneď po popoludňajšom odpočinku prichádza pre dieťa a postupne predlžuje čas adaptácie. Dĺžku adaptácie je potrebné prispôsobiť ako je potrebné po konzultácii s rodičom, prispôsobivosť dieťaťa a jeho zaradenie do kolektívneho zariadenia. Ak dieťa nevie prijať život v MŠ, je potrebné po konzultácii s rodičom prerušiť jeho dochádzku do MŠ, po dohode s rodičom na nejaký čas, prípadne odložiť dochádzku na ďalší školský rok.

 1. Zástupkyňa MŠ vytvorí podmienky na dochádzku dieťaťa do MŠ, pričom s rodičom dohodne dĺžku pobytu dieťaťa v MŠ.

2. V čase adaptačného pobytu dieťaťa v MŠ pedagogickí zamestnanci MŠ spolupracujú s rodičom. Dĺžku adaptačného pobytu dohodne zástupkyňa s rodičom dieťaťa s prihliadnutím na individuálne osobitosti dieťaťa.

3. V prípade zníženej adaptačnej schopnosti dieťaťa a v záujme jeho zdravého vývinu môže zástupkyňa po prerokovaní s rodičom alebo na základe jeho písomnej žiadosti rozhodnúť o prerušení dochádzky dieťaťa do MŠ na dohodnutý čas alebo o ukončení tejto dochádzky. Adaptačný proces nemôže byť dlhší ako 3 mesiace!